Ślusarski ble olympisk gullmedaljør i stavsprang under OL 1976 i Montréal. Han hoppet 5,50 samme høyde som sølvmedaljøren Antti Kalliomäki fra Finland og bronsemedaljevinneren David Roberts fra USA. Fire år senere, under OL 1980 i Moskva hoppet han 5,65 i stavfinalen og kom på delt andreplass bak landsmannen og gullvinneren Władysław Kozakiewicz som satte ny olympisk og verdensrekord med et hopp på 5,78.